HeTree/MevakerConcSen huggingface dataset:
העובדה שבודדים בלבד משלמים את הקנס המינהלי המוטל עליהם והעובדה כי התהליכים המשפטיים נמשכים זמן רב למדי מעלות חשש שלמנגנון הענישה המתואר לעיל יש כוח הרתעה נמוך בהשוואה לרווח הנובע מפעילותם העבריינית.
לדעת משרד מבקר המדינה, הדרך להתמודד עם תופעת ההברחות היא להגדיל את כושר ההרתעה ולהקטין את הכדאיות בביצוע העברות.
לצורך כך על הייעוץ המשפטי לפעול להגדלת היקף התיקים המטופלים, ועל רשות האכיפה להקפיד לגבות את הקנסות המוטלים על עוברי העברות.
זאת ועוד, מאחר שהפיתוי הכלכלי הטמון בעברות אלו גדול, מן הראוי שהמשרד יבחן כיצד ניתן לצמצם את התמריץ הכלכלי לביצוע ההברחות.
בין היתר, ניתן לשקול הצעת שינויים בחקיקה כך שהקנסות יהיו גבוהים יותר, ויושתו בגין עברות נוספות.
פעילות לא רציפה על פי עמדת הנהלת היחידה ונציבות שירות המדינה (להלן - נש"מ), עבודת הפיקוח של היחידה מחייבת עבודה רצופה 24 .
שעות ביממה, שבעה ימים בשבוע על כל משמרת להיות מאוישת בידי כמה צוותים.
מבדיקת סידור העבודה של היחידה לשנים 2007 -2009 עולה כי היחידה עבדה במתכונת מצומצמת של צוות אחד, עובד בודד או שלא עבדה כלל במשמרות לילה, בשבתות, בחגי ישראל ובנסיבות אחרות, כמפורט להלן: משמרות לילה : מעברי גב אל גב פועלים עד שעות הערב, בעוד מעברים ישראליים פועלים כל היממה.
כאמור, ביצוע יתר משימות היחידה, ובכללן מניעת הברחת תוצרת חקלאית צמחית ווטרינרית באמצעות סיורים לאורך קו התפר, היענות לקריאות ולתלונות ואכיפה, מחייב עבודה רצופה 24 .
שעות ביממה נמצא כי בשנים 2007 -2009 היחידה לא ביצעה משמרות לילה באופן סדיר, אלא בין פעם אחת לארבע פעמים בשבוע, וכי היו שבועות רבים שבהם לא התקיימה משמרת לילה כלל פרט למוצאי שבת.
עוד נמצא כי בחגים אין כלל משמרות לילה.
עבודה בשבת: על פי עמדת הנהלת היחידה בנושא עבודה בשבת, שאושרה על ידי משרד העבודה והרווחה ונש"ם, מאחר שהיחידה היא יחידה משטרתית - חקלאית הפועלת 24 שעות ביממה, סעיף 30 (א) לחוק שעות עבודה ומנוחה, התשי"א- 1951 (להלן- חוק שעות עבודה), אינו חל על עובדי היחידה, והם חייבים לעמוד לרשות עבודתם גם מחוץ לשעות העבודה הרגילות.
בתחילת שנת 2009 החליטה הלשכה המשפטית במשרד לדרוש מהמפקחים שביקשו שלא לעבוד בשבת, תצהיר לפי סעיף 15 נוסח[ לפקודת הראיות, ]חדש התשל"א- 1971 ,, ובו פרטים המעידים על הכרתו הדתית ועל קיום מצוות דתו משרד החקלאות ופיתוח הכפר 1105 .
ובכלל זה כי הוא שומר כשרות בביתו ומחוצה לו ואינו נוסע בשבת (להלן- תצהיר).
הלשכה המשפטית של המשרד ציינה כי בשל אופי פעילותה של היחידה, חוק שעות עבודה אינו חל על עובדיה, אולם המשרד מיישם ככל האפשר את הוראות סעיף 9 ג-ו לחוק, ולפיו מעביד רשאי לדרוש תצהיר מעובד שהודיע לו כי אינו מסכים לעבוד בשבת.
למרות עמדתם זו של הנהלת היחידה ומנהלה מצאה הביקורת עובדים שלא התבקשו להגיש תצהיר ולא עבדו בשבת, וכן עובדים שהתבקשו להגיש תצהיר, לא הגישו אותו ולמרות זאת לא עבדו בשבת.
עוד נמצא כי חמישה מפקחים ממרחב דרום ביקשו שלא לעבוד בשבת, רק שניים מהם המציאו תצהיר, ולמרות זאת ברוב השבתות במרחב זה לא מתקיימות משמרות עבודה כלל או שמתקיימות משמרות מצומצמות, בעוד שבמרחבים צפון ומרכז מתקיימות משמרות בשבת.
דבר זה הביא לפגיעה בעבודת היחידה מאחר שבמרחב דרום מתבצעות הברחות צאן רבות בשבת מהשטחים לישראל.
לדעת משרד מבקר המדינה, על היחידה להבטיח כי תתבצענה משמרות בשבת אם בדרך של קביעה כבר בהליך הגיוס כי העבודה ביחידה מחייבת עבודה בשבתות או בדרך אחרת.
עבודה בחגי ישר אל: 1 .
הביקורת העלתה כי בתקופת החגים בשנים 2007 -2009 .
עבדה היחידה, למעט המפקחים במעברים, בהרכב מצומצם מאוד כך, למשל, בראש השנה בשנת 2007 , בתקופת הֶסְגר בעקבות התפרצות מחלת קטרת העור בקיבוץ עלומים, בקיבוץ אור הנר, בקיבוץ ארז, בקיבוץ ניר-עם, בחוות השיקמים ובקיבוץ יד מרדכי, שיבץ מרחב דרום צוות אחד למשמרת בוקר בלבד; בחג הפסח בשנת 2007 , בתקופת הסגר בגין התפרצות רב -מוקדית של מחלת הפה והטלפיים במרחב דרום ברהט, לקייה וחורה, עבדו באותו מרחב רק שני צוותים: צוות אחד ביום וצוות אחד בלילה; ביום העצמאות בשנת 2007 , בתקופת הסגר בגין התפרצות רב-מוקדית של מחלת הפה והטלפיים ברהט, לקייה, חורה, שמחוני וגבעתי, לא התקיימה במרחב דרום אפילו משמרת אחת; בחג הפסח בשנת 2009 ,, בתקופת הסגר בגין התפרצות מחלת הברוצלה במושב אשבול שיבץ מרחב דרום צוות אחד לכל היום; ביום העצמאות בשנת 2009, בת קופת הסגר בעקבות מחלת הפה והטלפיים בעמק יזרעאל, בחריש, בכפר יהושע, בבית שערים ובדבוריה, לא התקיימה אפילו משמרת אחת במרחב צפון.
יצוין כי על פי נוהל היחידה, גם מוקד היחידה אשר פועל24 שעות ביממה בכל ימות השנה, לא פועל בחגים.
יוצא אפוא שבחגי ישראל עובדת היחידה במתכונת מצומצמת מאוד, גם כאשר מתפרצות מחלות המחייבות ביצוע הסגרים, זאת בניגוד להנחיית מנהל השו"ט, ולפיה בזמן הסגר יש לבטל את כל המטלות האחרות (פרט לאיוש מעברי גב אל גב) ולרכז את כל משאבי היחידה ועובדיה בביצוע ההסגר.
יתר על כן השבתת המוקד בחגים אינה מאפשרת קבלת תלונות או בקשות מהציבור ומהגופים המשתפים פעולה עם היחידה ואינה מאפשרת לפקח או לאבטח את המפקחים.
צמצום המשמרות בחגים ובשבתות חמורה, בייחוד בעת התפרצות מחלות מדבקות הפוגעות ישירות במשק החי, בעקיפין על כל המשקים ותעשיית החלב והבשר באזור ובעלות השפעות כלכליות נרחבות על כל הסחר והיצוא.
ימים נוספים שבהם אין פעילות : מרחבי היחידה נוהגים לקיים ישיבות וכן מפגשים כגון ימי עיון, מטווחים או טיולים שבהם נוטלים חלק כל עובדי משרד החקלאות ופיתוח הכפר 1107 .
המרחב למעט המפקחים במעברים.
בימים אלה נפגע סידור העבודה, ועבודת האכיפה והפיקוח מתבצעת באופן חלקי בלבד ולעתים אף אינה מתבצעת כלל.
כאמור, אופייה המבצעי -שיטורי של היחידה מחייב שהפיקוח והאכיפה יבוצעו באופן רציף 24 שעות ביממה, שבעה ימים בשבוע.
לדעת משרד מבקר המדינה, אי-קיום אכיפה רציפה וצמצום מספר המפקחים בשבתות, בחגים ובאירועים שונים פוגעים ביעילות עבודת הפיקוח ומביאים לניצול הזדמנויות אלה על ידי עבריינים פוטנציאליים.
על המשרד לפתח מנגנון שיגבה את ההיעדרויות הידועות מראש של העובדים ויסדיר את שעות העבודה של המפקחים גם בשבתות וחגים ובימים אחרים בהם ההיעדרויות דרושות לצרכים אחרים.
יחידת הפיצו"ח מפעילה מוקד מבצעי המשמש יחידת שליטה ובקרה בזמן אמת על משימות היחידה.
המוקד פועל 24 שעות ביממה, שבעה ימים בשבוע.
ליחידה נהלים המגדירים את תפקיד המוקדן, והעיקרון המנחה הוא תיעוד ורישום של כל האירועים, הפניות והתלונות המתרחשים במשמרתו.
דיווחי המוקדן מועברים לכמה גורמים: למפקחים, לשם טיפול בשטח; למנהלי היחידה, לסיוע בקבלת החלטות ניהוליות; וללשכה המשפטית במשרד, לסיוע בטיפול בתיקי חקירה.
בין היתר, על המוקדן לפקח על פעילות המפקחים ולוודא את ביטחונם.
זאת באמצעות תיעוד תחילת עבודתם וסיומה, תיעוד מקום הימצאם, רישום של בדיקת קשר עמם ודיווח על היעדרויות.
נמצא כי המוקדנים אינם מקפידים על כל הוראות נוהלי היחידה.
למשל, אין הקפדה על העברת מידע על אירועים ותלונות לגורמים המוסמכים ועל תיעודם, לא נעשית השוואה בין תכנון העבודה לביצועה בפועל, והדיווחים נרשמים באופן חלקי בלבד ביומן הדיווחים או במערכת המתעדת את האירועים והוא אינו יכול לשמש כלי תומך ניהול.
עוד הועלה, כי המוקדנים אינם מקפידים למלא את ההוראות באשר לביטחון המפקחים, למשל, הם אינם מקפידים על בדיקה ותיעוד של מקום הימצאם ואין רישום של בדיקת קשר עמם.
משרד מבקר המדינה העיר כי על היחידה לפעול להסדרת פעילות המוקד שכן בקרה ראויה של המוקד אמורה לסייע בקבלת החלטות ניהוליות בזמן אמת ובקבלת החלטות עתידיות.
נוסף על כך הזנת הנתונים במערכת האירועים במוקד חשובה גם למחלקת התביעות של המשרד אשר התחברה למע רכת הממוחשבת של היחידה לטיפול בתיקי חקירה ולמעקב אחריהם, מכיוון שבסיס הנתונים של המערכת מושתת על מאגר הנתונים של מערכת האירועים שבה מוזנים הנתונים.
נוסף על כך מאחר שדוח התלונות אינו שלם, לא ניתן ללמוד ממנו על איכות הטיפול בתלונות ואם הן אכן טופלו או לא.
יתר על כן, אי -מילוי ההוראות עלול לסכן את ביטחון המפקחים, בייחוד נוכח האיומים וגילויי האלימות המופנים כלפיהם.
משרד החקלאות ופיתוח הכפר 1109 .
ציוות עובדי היחידה בצוותים של זוגות חיונית לצורכי בקרה על עבודתם ולצורכי ביטחון המפקחים.
למרות האמור, הביקורת העלתה כי שיבוץ ה עובדים בשנים 2007 -2009 לא תמיד התחשב בצורכי הבקרה והביטחון האישי, ועובדים שובצו לא פעם לבד בניידת.
בקרה על עבודת המפקחים: שיבוץ מפקחים שלא בזוגות עלול לפגוע בבקרה על עבודתם ובעמידתם בנוהלי העבודה ביחידה.
הביטחון האישי של המפקחים : שיבוץ מפקחים לעבודה שלא בזוגות עלול לפגוע בביטחונו האישי של המפקח.
נמצאו מקרים שבהם מפקחי היחידה הותקפו בעת ביצוע מעצר חשודים או אוימו על ידי נתפסים.
על פי הערכת מינהל המודיעין ביחידה, האלימות כלפי מפקחים התגברה ואף תגבר עוד, ומתרבים הניסיונות למתן שוחד במעברים.
למרות האמור לעיל, לא הקפיד מנהל היחידה ליישם את עמדת היחידה ואפשר לשבץ מפקחים לביצוע המטלות לבד ולא בזוגות.
יתר על כן, נמצאו מקרים שבהם שובצו מפקחים יחידים בניידת גם כאשר לא היו להם כל הסמכויות הנדרשות לביצוע עבודת הפיקוח והאכיפה (ראו להלן את הפרק על עובדים משוללי סמכויות).
משרד מבקר המדינה העיר למשרד כי שיבוץ מפקח לבד במשמרת, עלול לפגוע בתפקודו של המפקח, וחמור מזה - לפגוע בביטחונו האישי.
שני גורמים אלו עלולים לפגוע בעבודת הפיקוח מבחינת מהימנות הדיווחים של המפקחים ומבחינת השגת הרתעה בעבודתם.
שיבוץ מפקחים משוללי סמכויות .
לביצוע עבודתם זקוקים מפקחי היחידה לכמה סמכויות: הרשאה מטעם השר לביטחון פנים לקיים חקירות לפי פקודת הפרוצדורה הפלילית (עדות) או לפי חוק סדר הדין הפלילי (חקירת חשודים), התשס"ב - 2002 .
וכן רישיון לנשיאת נשק במכרז לקבלת עובדים צוין כי קבלתו של העובד מותנית בהסמכ תו והרשאתו כאמור – אחרת, תופסק עבודתו לאלתר.
הסמכה לקיים חקירות ומעצרים ורישיון לנשיאת נשק : הביקורת העלתה כי חמישה מפקחים אשר רישיונם לשאת נשק נשלל וסמכויותיהם לביצוע חקירה ומעצר בוטלו לתקופות ארוכות על ידי המשרד לביטחון פנים בשל הליכים משפטיים שננקטו נגדם (חלקם עד מועד סיום הביקורת), עבדו בתקופות האמורות כמפקחים, לעתים אף ללא בן זוג, והפעילו סמכויות חקירה, עיכוב ומעצר.
יצוין כי השיבוץ במעברים אמנם אינו מחייב נשיאת נשק, אולם הוא מחייב הסמכה לביצוע חקירה ומעצר.
אשר לקבלת עובדים חדשים, בעקבות דוח ביקורת פנימית שהוכן בשנת 2006 התקיים דיון בלשכת מנכ"ל המשרד, ובו הוחלט כי יעודכנו משרד החקלאות ופיתוח הכפר 1111 .
התנאים והדרישות למשרות ביחידה בתיאום עם אגף משאבי אנוש, לרבות בעניין העסקת עובד בעל רישום פלילי.
בתשובת המשרד למשרד מבקר המדינה מאוקטובר 2010 ,הוא ציין כי בעתיד בטרם ייקלטו עובדים חדש ים ליחידה, ייערך בעניינם תחקיר ביטחוני ברמה שתאפשר קבלת מידע על כל הליך פלילי שנפתח נגד המועמד, וכי מועמד שמתקיים נגדו הליך שעלול למנוע קבלת סמכויות מטעם השר לביטחון פנים, לא ייקלט לעבודה.
משרד מבקר המדינה העיר למשרד כי על הנהלת היחידה והייעוץ המשפטי במשר ד לקבוע, בסיוע נש"ם, כיצד לנהוג במפקחים שאינם יכולים לעסוק בפיקוח לתקופות ארוכות בשל שלילת סמכויותיהם במהלך עבודתם.
הימצאות עובדי היחידה במצב של חשש לניגוד עניינים .
למפקחי היחידה הוקנו סמכויות אכיפה, פיקוח חקירה ומעצר; המדובר בתפקיד רגיש המחייב את המפקח לפעול ללא משוא פנים, באופן אובייקטיבי ובמלוא השקיפות.
6 לתקנות שירות המדינה (להלן- התקשי"ר) עוסק בקביעת הסדרים למניעת ניגוד עניינים.
מפורטים בו משרות המחייבות בדיקת הנושא, ובין היתר "משרות נוספות שייקבעו על ידי מנכ"ל המשרד או האחראי, ביחד עם היועץ המשפטי של המשרד שלאור היקף האחריות והסמכויות של הנושא בהם, לרבות סמכויות אכיפה ופיקוח הנתונות בידו".
במאי 2006 פרסמה נש"מ הודעה 15 בדבר נוהל עריכת הסדרים למניעת ניגוד עניינים.
מטרת הנוהל לקבוע הליך שיבטיח כי לפני איוש משרות מסוימות תיבחן סוגיית ניגוד עניינים של המועמד ויינקטו צעדי מנע.
ההודעה מאמצת את ההנחיה 16 של היועץ המשפטי לממשלה מיוני 2006 , ולפיה על המועמדים למשרות רגישות למלא שאלון לאיתור חשש לניגוד עניינים.
האחריות בעניין זה חלה על העובד, ולכן על האחראי במשרד להביא לידיעת כל העובדים את תוכן הודעת הנש"מ.
הנחיית היועץ המשפטי לממשלה, באשר להסדר למניעת ניגוד עניינים קובעת כי על העובד או על מועמד לעבודה לחשוף כל חשש להימצאותו במצב של ניגוד עניינים.
עליו לעשות זאת למשל באמצעות שאלון שבו הוא חושף את ענייניו האחרים שעלולים לגרום לו להיות במצב של ניגוד עניינים.
אם יתברר שיש חשש ממשי לכך על העובד/מועמד להתחייב לקבל על עצמו מגבלות מסוימות בעבודתו הציבורית או בתחום האישי.
הסדר למניעת ניגוד עניינים צריך להיעשות על ידי היועץ המשפטי של המשרד, וראוי שהמינוי לתפקיד ייעשה רק לאחר שבדק את שאלת ניגוד העניינים.
ההנחיה גם קובעת כי למען הסר ספק, גם מי שהוא כבר עובד ציבור ושהתעורר בעניינו חשש לניגוד עניינים יש לבדוק לגביו את שאלת ניגוד העניינים, ואם עולה חשש כזה - יש לשקול אם לבצע לגבי העובד הסדר מתאים.
דוח57 ב של מבקר המדינה17 עסק בין היתר בנושא כללים והסדרים למניעת ניגוד ענ יינים במשרד החקלאות וקבע את הצורך בעריכת הסדרי ניגוד עניינים .
15 /מס' סו22 16 'מס 1.
1555 17 ,מבקר המדינהדוח שנתי 57ב ( 2007 ), בפרק "כללים והסדרים למניעת ניגוד עניינים ואכיפתם", עמ' 27.
משרד החקלאות ופיתוח הכפר 1113 .
למשרות מסוימות במשרד.
בעקבות הדוח, בפברואר 2006 התקיים דיון של צוות לתיקון ליקויים במשרד החקלאות, ובו הוחלט כי המנכ"ל ימנה צוות לגיבוש נהלים בנושא שיחולו גם על עובדי היחידה.
06 הכין מנכ"ל המשרד, מר יוסי ישי, סיכום דברים בנושא ניגוד עניינים, ולפיו, בין השאר, כל עובד שהוא בעל עניין בפעילות חקלאית 1114 דוח שנתי61ב .
ידווח לסמנכ"לית למינהל על הפעילות והיקפה.
"בעל עניין" לצורך זה ייחשב כל עובד משרד העוסק בפעילות חקלאית נוסף על תפקידו במשרד, לרבות חברות באגודה חקלאית.
החלטתו זו של מנכ"ל המשרד לא יושמה בכל הנוגע לעובדי היחידה.
עובדי היחידה לא דיווחו לסמנכ"לית למינהל על פעילותם החקלאית ועל היקפה.
נמצא כי המשרד לא מילא את הנחיית נש"מ והיועץ המשפטי לממשלה ולא חייב את העובדים שהתקבלו ליחידה לפני שנת 2006 למלא שאלון לאיתור חשש לניגוד עניינים כאמור, אלא הוא הסתפק: א.
בהוצאת הודעת רענון לעובדי המשרד ומנהליו ולפיו עובד חייב להימנע מלהשתתף או לטפל במישרין או בעקיפין בנושאים העלולים להעמידו במצב של חשש לניגוד עניינים, ובפרט בכל נושא הנוגע לעניינים אישיים; בעניינים של קרובי משפחה (בן זוג, הורה, בן, בת, אח, אחות, גיס, דוד ועוד); בעניינים הנוגעים למושב/קיבוץ שבו הוא חבר או מתגורר, לרבות אגודות והתאגדויות שבהן הוא או מי מחבריו שותף או מעורב, ובכל עניין שבו הוא עוסק באופן אישי במסגרת עיסוקו מחוץ למשרד.
החתמת עובדי היחידה על הצהרה ולפיה ידוע לו שאסור לו להימצא במצב של ניגוד עניינים.
מאז שהתקבלה ההחלטה, הייעוץ המשפטי במשרד ביצע הסדרי ניגוד עניינים לשלושה עובדים חדשים בלבד המתגוררים במושבים חקלאיים או שבני משפחתם עוסקים בחקלאות או שהמושב שבו הם מתגוררים עוסק בחקלאות.
יצוין, כי ממסמכי הביקורת הפנימית של המשרד עולה כי מפקחים רבים ביחידה עוסקים בחקלאות או שהם בעלי זכות בנחלה במושב; ולכן קיים חשש שהם עלולים להימצא במצב של ניגוד עניינים בכל הנוגע לפיקוח ואכיפה בתחום החקלאי.
להלן דוגמאות לעובדים שלגביהם עלה חשש לניגוד עניינים בלי שנערך עימם הסדר ניגוד עניינים: (א) בבעלות אחד המפקחים ביחידה משתלה לעצי פרי ברישיון מטעם השירותים להגה"צ לפי חוק הזרעים.
מנגד, במסגרת תפקידו, אותו מפקח אוכף את החוק האמור, עובדה העלולה להעמיד אותו במצב של ניגוד עניינים.
מידע זה הגיע לידיעת סמנכ"לית כ"א כבר בדצמבר 2007 , אולם רק בדצמבר 2009 נחתם עם המפקח הסדר לניגוד עניינים ובו הוא הצהיר כי יש בבעלותו משתלת הדרים ופרדס הדרים.
(ב) במאי 2009 החל אגף משמעת בנש"מ לבדוק תלונה בדבר ניגוד עניינים של מנהל היחידה, מר קליגר, בין תפקידו כמנהל היחידה לבין עיסוקה של חברה פרטית שחלק ממניותיה מוחזקות בידי אחותו.
באוגוסט 2009 וביוני 2010 פנה מנהל האגף למשמעת ליועץ המשפטי של המשרד בבקשה לבדוק אם יש מקום לבחון מתן הנחיות למר קליגר על מנת לשלול קיום חשש לניגוד עניינים.
רק ביולי 2010 השיב היועץ המשפטי של המשרד לפניית נש"מ וציין כי מנהל היחידה מודע לחובתו להימנע מלהימצא במצב של חשש לניגוד עניינים וכי בדעת הלשכה המשפטית לפעול ולערוך לו הסדר פרטני למניעת ניגוד עניינים.
משרד החקלאות ופיתוח הכפר 1115 .
לדעת משרד מבקר המדינה, מענה לאחר זמן כה רב, בנושא אישי ובמיוחד שמדובר במנהל היחידה, אינו תקין18 .
18 יצוין כי בשנת 2003 הורשע מר קליגר על ידי בית הדין למשמעת של עובדי המדינה ואחר כך על ידי בית המשפט העליון בעברה של ניגוד אינטרסים לפי חוק שירות המדינה והוראות התקשי"ר בשל החזקת מניות וכהונה כדירקטור בשנים 1998 -2001 בחברה העוסקת ביבוא, מסחר שיווק והפצה של בשר, ולפעול לערי כת הסדר ניגוד עניינים לעובדי היחידה.
בתשובתו ל משרד מבקר המדינה מאוקטובר 2010 ציין המשרד כי בימים אלה נבדקים עיסוקיו הפרטיים של מנהל היחידה על ידי הלשכה המשפטית לעריכת הסדר למניעת ניגוד עניינים.
עוד ציין המשרד כי הוא מחתים את כל עובדי היחידה על הצהרה - הסדר ניגוד עניינים למניעת ניגוד עניינים.
משרד מבקר המדינה העיר למשרד כי כיון שעובדי היחידה, בעלי סמכויות פיקוח, אכיפה חקירה ומעצר עוסקים בתפקידים רגישים ועל מנת להבטיח כי פעולתם תהיה חפה מכל עניין אישי ראוי להחיל את הנחיית היועץ המשפטי לממשלה על עובדי היחידה כולה, לרבות אלו שהתקבלו אליה לפני שנת 2006, ולדרוש מעובדיה לדווח על עיסוקיהם השונים - שלהם ושל מקורביהם העלולים להעמיד אותם בחשש לניגוד עניינים.
הדיווח יכול שיעשה באמצעות שאלון לאיתור חשש לניגוד עניינים.
מילויו יחשוף את כל המידע על העובד שעלול להביאו להימצא במצב של ניגוד עניינים וכך ניתן יהיה לנטרל את החשש להמצאות במצב של ניגוד עניינים.
עוד העיר משרד מבקר המדינה כי הנוהג של היחידה לפיו היא החתימה את עובדיה על מסמך שהוא למעשה מעין תצהיר שבו העובד מתחייב לדווח אם בעתיד הוא יקלע למצב של ניגוד עניינים אינה מספקת.
מילוי השאלון יאפשר להנהלת היחידה והלשכה המשפטית של המשרד להפעיל שיקול דעת, על בסיס מידע מלא האם נדרש לבצע הסדר למניעת ניגוד עניינים.
שיבוץ עובדי היחידה: מנהל היחידה ציין באוגוסט 2009 כי שיבוץ העובדים למשימות נדרשות נעשה לפי הכישורים, הידע, הניסיון המקצועי והיכולות המוערכות על ידי מנהל המרחב תוך הבאת מקום מגוריו של העובד בחשבון בעת קביעת מקום הפעילות.
נמצא כי מנהלי המרחבים לא תמיד הביאו בחשבון את מקום המגורים של העובדים בעת שיבוצם לעבודה ועקב כך היו מפקחים שביצעו ביקורות במקום מגוריהם.
כך למשל אחד המפקחים מהמגזר הבדואי ביקש שלא ישבצו אותו לפעילות במגזר זה, שכן במקרים מסוימים הבדואים אינם מקבלים את תפקידו בהבנה, והדבר מקשה עליו את ביצוע עבודתו.
אף על פי כן בקשתו לא נענתה.
לדעת משרד מבקר המדינה, על המשרד לתת משקל מיוחד לכך שמפקח יימנע ככל האפשר מלבצע את עבודתו במקום מגוריו, על מנת להגדיל את האפקטיביות שלו בביצוע תפקידו ולהפחית את האפשרות הקיימת ליצירת מצבים של ניגוד עניינים.
יחידת הפיצו"ח יועדה בעיקר ל יישום הסכמים חקלאיים בין ישראל לרש"פ.
לאורך השנים הטילו השר, מנכ"ל המשרד והנהלת היחידה על היחידה משימות רבות נוספות, חלקן אינן בנושאי הליבה שלה, חלקן בוצעו בעבר על ידי גופים אחרים וחלקן הן פעולות שבאחריות מועצות משרד החקלאות ופיתוח הכפר 1117 .
הייצור (שהן חברות פרטיות ברובן).
הרחבת מטלות היחידה נעשתה ללא כל עבודת מטה, ללא תוספת אמצעים מתאימה ובלי לבחון האם היחידה יכולה לעמוד בצורה ראויה במילויין.
עקב כך היחידה לא עמדה בביצוע מטלות חשובות שהן בליבת העשייה שלה, כגון ליווי יבוא בשר לרש"פ, מניעת הברחות במעברים ועוד, בטענה של מחסור בכוח אדם, ומנגד השקיעה משאבים וכוח אדם רב בביצוע מטלות אחרות שאינן חלק מפעולות הליבה של היחידה, כגון פיקוח על החלב והביצים עבור מועצות הייצור.
על הנהלת המש רד לעשות עבודת מטה מקיפה ולקבוע את המטלות שהיחידה תבצע תוך התאמת כוח אדם ומשאבים מתאימים לביצוען.
בתוך כך יש לשקול מה תהיה חלוקת התפקידים בין היחידה ליחידות הפיקוח האחרות במשרד ובמועצות הייצור.
על הנהלת המשרד, הרואה ביחידה זו מעין משטרה חקלאית, לגבש נוהלי עבודה שיתאימו לאופייה ולמשימותיה בכל הנוגע לעבודה בשבתות, בחגים ובאירועים מיוחדים, כדי שתוכל למלא את תפקידה כיחידה משטרתית.
על המשרד להגביר את פעילותו המשפטית כנגד עבריינים כדי לחזק את הרתעת העבריינים שבמקרים לא מעטים הם עבריינים חוזרים.
אי נקיטת צעדים מ שפטיים, התמשכות ההליכים המשפטיים ואי גביית קנסות מחלישים את הפיקוח של היחידה ופוגעים ביעילות פעולותיה.
לעובדי יחידת הפיצו"ח סמכויות חקירה, עיכוב ומעצר.
חלק גדול מהם הם חקלאים או תושבים הגרים ביישובים חקלאיים, ועל כן על המשרד לאתר מקרים בהם עולה חשש לניגוד עניינים ולוודא כי מפקחי היחידה אינם מונעים משיקולים זרים ואינם מנצלים את סמכותם לרעה.
על המשרד לערוך הסדרים למניעת ניגוד העניינים עם עובדי היחידה לגביהם קיים חשש לניגוד עניינים כדי להגביר את אמון הציבור במערכת השלטון ולמנוע מעורבות של שיקולים זרים בקבלת החלטות של עובדי ציבור.
בפקודת התעבורה ובתקנות התעבורה, התשכ"א - 1961 (להלן- תקנות התעבורה), מוסדרים הנושאים של רישיון רכב ורישום רכב.
בפקודת התעבורה נקבע כי "רישיון רכב או חידושו יהיה לתקופה שנקבעה בתקנות ובלבד שלא תעלה על שנה אחת" 3 .
עוד נקבע בפקודה, כי "שר התחבורה רשאי, בתקנות, לקבוע הוראות המסדירות מתן רשיון רכב, חידושו, העברתו, צורתו, כללי החזקתו ותנאיו, לרבות תנאים בדבר הגבלת השימוש ברכב".
בתקנות התעבורה נקבע4 כי בעליו של רכב מ נועי המבקש את רישומו וכן המבקש רישיון רכב, חידושו או רישום העברת בעלות עליו יגיש בקשה לרשות הרישוי 5 .
או למי שהיא הסמיכה לכך בהמשך קובעות התקנות כי "המבקש רישיון רכב או חידושו יביא את הרכב למשרד רשות הרישוי שאליו הגיש את הבקשה או לתחנת בדיקה שאישרה רשות הרישוי או למקום אחר שתורה רשות הרישוי במועד שתורה"6 .
משרד התחבורה מעניק למכוני הרישוי 7 כתבי הרשאה לשמש תחנות בדיקה לרישוי או לחידוש הרישוי של סוגי הרכב הנזכרים בכתב ההרשאה.
כתב ההרשאה למכון רישוי ניתן לשנה אחת בכל פעם.
מכוני הרישוי מצויים בידי זכיינים פרטיים וכפופים לפיקוח ובקרה של משרד התחבורה.
על פי צו הפיקוח על מצרכים ושירותים (מוסכים ו מפעלים לכלי רכב), התש"ל - 1970 (להלן- צו הפיקוח), לא יפתח אדם מפעל8 , לא ינהלו, לא יעשה בו עבודה או מלאכה ולא ייתן בו שירות אלא ברישיון מאת הרשות ולפי תנאי הרישיון.
5 עובד משרד התחבורה שמונה כדין להיות סגן מנהל כללילתנועה במשרד התחבורה, לרבות עובד ציבור אחר שהוא אצל לו מסמכותו כרשות הרישוי לשטח המדינה כולה או לחלק ממנו, לעניין פלוני או לסוג של עני ינים.
תחנות לבדיקה תקופתית של כלי רכב באישור משרד התחבורה .
8 מקום שנעשית בו מלאכה ברכב או ברכב מנועי כמשמעותם בפקודת התעבורה, או ניתן להם שירות, לרבות מוסך נייד.
משרד התחבורה והבטיחות בדרכים 1203 .
על כבישי הארץ נעו בסוף שנת 2009 יותר מ -2.
אגף הרכב שבמשרד התחבורה (להלן - אגף הרכב) אמון על ביצוע המדיניות של משרד התחבורה (להלן - המשרד) בנושאים 1204 דוח שנתי61ב .
הקשורים לכלי רכב: ייבוא, ייצור, שירותי תחזוקה, בדיקה תקופתית, תקינה וגיבוש דרישות חובה הנדסיות מבחינת מבנה הרכב והשירותים הטכניים.
באגף הרכב פועלות שלוש מחלקות: מחלקת שרותי תחזוקה; מחלקת אכיפה; ומחלקת ניידות.
בספטמבר 2010 היו רשומים במשרד התחבורה 64 ,מכוני רישוי 103 מוסכי רישוי9 וכ- 5,000 מוסכים במקצועות השונים.
לפי הערכת משרד התחבורה, במועד סיום הביקורת בספטמבר 2010 היו ברחבי הארץ כ-500 .
מוסכים בלתי מורשים מכוני הרישוי מחויבים לעמוד בקריטריונים שקבע משרד התחבורה לשטח, לציוד, למבנה, לכוח אדם מקצועי ועוד, והם מפורסמים בתנאי המכרזים להקמת מכוני הרישוי .
בשנת 2005 הוקמה ועדת משנה לנושאי הרכב של ועדת שיינין10 (להלן- ועדת המשנה).
בדוח שהגישה קבעה ועדת המשנה כי חלק מתאונות הדרכים (על פי מחקרים שנעשו בארצות הברית - עד 13% מכלל התאונות) מתרחשות בגלל כשלים טכניים של כלי רכב.
לדעת ועדת המשנה, ככל שחקירותיהן של התאונות מעמיקות יותר, כך הן מחזקות את הקשר בין הכשלים הטכניים לבין התאונות ומוכיחות את משקלו של הגורם הטכני.
הוועדה המליצה, בין היתר, להרבות את הבדיקות בדרכים ולהכפיל את מספר המפקחים על המוסכים ועל מכוני הרישוי.
בחודשים ינואר-ספטמבר 2010 בדק משרד מבקר המדינה לסירוגין את הפיקוח של משרד התחבורה על מכוני הרישוי ועל המוסכים.
הבדיקה נעשתה באגף הרכב שבמשרד התחבורה ובמשטרת ישראל.
מחלקת שירותי תחזוקה .
מחלקת שירותי תחזוקה שבאגף הרכב (להלן - המחלקה) מופקדת על מכלול שירותי התחזוק ה של כלי הרכב במדינת ישראל.
בין היתר, המחלקה מופקדת על הפעולות האלה: הרשאות להקמת מכוני רישוי ; הרשאות לפתיחת מוס כים במקצועות הרכב השונים ; הכשרת כ וח אדם מקצועי; פיקוח ובקרה על מכו ני הרישוי ועל המוסכים באמצעות ביקורת שטח שעושים 18 מפקחי המחלקה במכונים ובמוסכים; אכיפת החוק על מוסכים בלתי מורשים; טיפול בתלונות הציבור בנושא ההיבטים המקצועיים הקשורים לתיקונים במוסכים ובדיקות רישוי במכוני ם.
המחלקה מחולקת לשלושה מחוזות: צפון, מרכז ודרום, ולפעילותם השוטפת של מפקחי המחוזות נוספה באמצע 2010 .
יחידה לפיקוח ולאכיפה על מכוני הרישוי נוהלי העבודה של המחלקה: 1 .
בדיון בנושא הפיקוח על מכוני הרישוי מאוגוסט 2008 בהשתתפות סמנכ"ל בכיר לתחבורה מר עוזי יצחקי ועובדי אגף הרכב סוכם כי "יגובש נוסח מוצע לנוהל עבודה הכולל את כל תהליך הטיפול מרגע ביצוע הפיקוח, הגעת דו"ח הממצאים ועד להחלטה כיצד לנהוג לגבי אותו מכון רישוי".
בסיכום הדיון נקבע כי נוסח הצעה לנוהל יוגש עד סוף אוקטובר 2008.
9 מוסכים המוסמכים גם לבדוק בדיקות רישוי שנתיות לכלי רכב.
עד שנת 1989 נתן המשרד למוסכים כתבי הרשאה - התקפים עד היום - לערוך בדיקות רישוי שנתיות (להלן - מוסכי רישוי).
בשנה האמורה הפ סיק המשרד לאשר בדיקה זו למוסכים חדשים בגלל ניגוד עניינים (ראו להלן).
10 ועדת שיינין הכינה תכנית לאומית רב-שנתית לבטיחות בדרכים.
עיקרי התכנית הוגשו לשר התחבורה דאז מר מאיר שטרית ביולי 2005.
משרד התחבורה והבטיחות בדרכים 1205 .
נמצא כי עד מועד סיום הביקורת, ספטמבר 2010 , לא היו למחלקה נוהלי עבודה בנוגע לסדרי הפיקוח על מכוני הרישוי ועל המוסכים.
כך למשל לא היה נוהל הקובע את נושאי הפיקוח, ולא ניתנו למפקחים טפסים המכילים רשימת תיוג למילוי במהלך הביקורת.
בביקורת היה על המפקחים לבדוק עשרות נושאים, ואם אין המפקחים ממלאים טופסי תיוג אחידים, אי - אפשר לבקר את איכות עבודתם ואת היקפה.
במצב זה גם קשה להפיק דוחות תקופתיים אחידים כדי לבחון את המגמות בתחום.
משרד התחבורה הודיע בתשובתו מנובמבר 2010 למשרד מבקר המדינה, כי בתחילת 2010 הופקד עובד על קביעת שיטת העבודה ועל עדכון נוהלי העבודה בתחום שירותי התחזוקה.
כמו כן המשרד מפתח טפסים ממוחשבים אינטראקטיביים לדוחות הביקורת.
המפקחים ימלאו אותם באמצעות מחשבים ניידים, הנתונים יישמרו, ויהיה אפשר לנתח את התוצאות.
,תעודות ואישורים מופקים מהמערכת הממוחשבת של המשרד לבעלי מוסכים כגון הוצאת רישיון מפעל, הוספת איש מקצוע למוסך ועדכון והחלפה של מנהל מקצועי.
המפקח המחוזי של המחלקה עושה את השינויים במערכת הממוחשבת ומפיק את האישורים.
הביקורת העלתה כי מידור ההרשאות לעשיית שינויים במערכת הממוחשבת לא היה מספק.
כל מפקח מחוזי היה יכול לעשות שינויים טכניים במערכת, ולא נדרש אישורו של גוף נוסף לצורכי ב קרה.
עוד העלתה הביקורת כי שינויים שנעשו בעבר במערכת הממוחשבת לא נשמרו לצורך מעקב, כך שלא היה אפשר לעקוב ולבדוק מי אישר את השינוי ומה הייתה ההנמקה לכך.
הזנת נתונים על ידי מכוני הרישוי למערכת הממוחשבת באגף מערכות המידע של המשרד על כלי רכב שנבדקו בדיקת רישוי שנתית נעשתה בסוף היום במקום במהלך הבדיקה.
הביקורת העלתה שלעתים דווחו הנתונים לאחר כמה ימים ואף לאחר כמה חודשים.
בעלי כלי הרכב עלולים להיפגע מכך מכיוון שבפרק הזמן הזה רכבם מוגדר במערכת הממוחשבת "רכב ללא רישוי שנתי".
משרד התחבורה השיב בנובמבר 2010 כי אגף מערכות מידע שבמשרד בונה תכנית חדשה שתאפשר חיבור מכוני רישוי באופן מקוון לאגף מערכות מידע.
השירות לציבור: כדי לפתוח מוסך, להוסיף בו תחום מקצוע או לקבל תעודת בעל מקצוע בתחום המוסכים ומכוני הרישוי, היה על מבקשי האישורים להגיע למשרדי המחלקה במחוזות השונים ולמלא טופסי בקשות.
אמנם התאפשר להעתיק את הטפסים מהאינטרנט, למלאם בכתב יד ולשלחם למשרדי המחלקה, אך לא התאפשר למלאם ולהעבירם באמצעות האינטרנט.